b'\n_START_ARTICLE_\nFidelio\n_START_SECTION_\nOopperan synty\n_START_PARAGRAPH_\nBeethoven s\xc3\xa4velsi Fidelion alun perin kolmin\xc3\xa4yt\xc3\xb6ksiseksi vuonna 1805, mutta se ei saavuttanut suosiota. Seuraavana vuonna h\xc3\xa4n kirjoitti oopperasta kaksin\xc3\xa4yt\xc3\xb6ksisen version, mutta sek\xc3\xa4\xc3\xa4n ei saavuttanut suosiota. Vuonna 1814 h\xc3\xa4n muokkasi oopperaa viel\xc3\xa4 kerran, samana vuonna toinen versio saavutti menestyst\xc3\xa4. Suomessa teos on esitetty ensimm\xc3\xa4isen kerran jo 1841.\n_START_SECTION_\nMusiikki\n_START_PARAGRAPH_\nFidelion kolmas versio on j\xc3\xa4\xc3\xa4nyt oopperatalojen pysyv\xc3\xa4\xc3\xa4n ohjelmistoon. Oopperan tunnetuin numero on Vankien kuoro.\n_START_SECTION_\nTapahtumapaikka ja -aika\n_START_PARAGRAPH_\nPoliittinen vankila Madridin liepeill\xc3\xa4 1500-luvulla.\n_START_SECTION_\nEnsimm\xc3\xa4inen n\xc3\xa4yt\xc3\xb6s\n_START_PARAGRAPH_\nPizarro vangituttaa viattoman Florestanin. T\xc3\xa4m\xc3\xa4n vaimo Leonore pukee p\xc3\xa4\xc3\xa4lleen miehen vaatteet, ottaa peitenimekseen Fidelio ja soluttautuu vankilan vanginvartijoiden joukkoon. (Vankien kuoro.) Pizarron tyt\xc3\xa4r Marzellina rakastuu Fidelioon, mutta t\xc3\xa4m\xc3\xa4 hylk\xc3\xa4\xc3\xa4 h\xc3\xa4net. Pizarron korviin kantautuu tieto, ett\xc3\xa4 tarkastaja Fernando on tulossa tarkastamaan vankilaa. H\xc3\xa4n p\xc3\xa4\xc3\xa4tt\xc3\xa4\xc3\xa4 surmata Florestanin.\n_START_SECTION_\nToinen n\xc3\xa4yt\xc3\xb6s\n_START_PARAGRAPH_\nFidelio vaatii saada p\xc3\xa4\xc3\xa4st\xc3\xa4 auttamaan vanginvartija Roccoa sellin haudan kaivamisessa. Pizarro suostuu ja Fidelio l\xc3\xb6yt\xc3\xa4\xc3\xa4 puolikuolleen Florestanin vankilan nurkasta. Rocco kielt\xc3\xa4ytyy surmaamasta h\xc3\xa4nt\xc3\xa4 ja Pizarro on jo iskem\xc3\xa4isill\xc3\xa4\xc3\xa4n tikarin Florestanin syd\xc3\xa4meen, kun Leonore riisuu naamionsa ja t\xc3\xa4ht\xc3\xa4\xc3\xa4 Pizarroa pistoolilla. Silloin ulkoa kuuluvat trumpettifanfaarit ilmoittavat Fernandon saapuneeksi. Pizarro juoksee vastaanottamaan h\xc3\xa4nt\xc3\xa4. Samalla Leonore ja Florestan saavat selville, ett\xc3\xa4 kaikki muutkin vangit on vangittu ilman syyt\xc3\xa4. He kertovat tiedon Fernandolle, joka m\xc3\xa4\xc3\xa4r\xc3\xa4\xc3\xa4 Roccon surmaamaan Pizarron ja vapauttamaan kaikki vangit.'